วิเคราะห์ตลาดภาคบ่าย – บล.เอเอสแอล
ภาครวมตลาดภาคเช้า SET Index ปิดภาคเช้า 1,641.96 จุด (+6 …
11 ก.ย. 2560

ภาครวมตลาดภาคเช้า
SET Index ปิดภาคเช้า 1,641.96 จุด (+6.35จุด,+0.39%) กรอบ 1,642-1,637 จุด มูลค่าการซื้อขาย 25,136.16 ลบ. เรียงลำดับมูลค่าการซื้อขายรายกลุ่มENERG TRANS BANK COMM PROP ICT CONMAT PETRO ตามลำดับ. ตลาดภูมิภาค [Hang Seng +1.03%][KOSPI +0.60%][Nikkei225 +1.36%][ChinaA50 -0.01%][TAIEX -0.31%]
[ติดตาม]
– ไม่มีการรายงานข้อมูลเศรษฐกิจที่สำคัญ
Source : Investing.com
UNSC เตรียมลงมติคว่ำบาตรเกาหลีเหลือรอบใหม่วันนี้ มุ่งตอบโต้กรณีทดสอบอาวุธนิวเคลียร์
คณะมนตรีความมั่นคงแห่งสหประชาชาติ (UNSC) เตรียมลงมติเพื่อคว่ำบาตรเกาหลีเหนือรอบใหม่ ในการประชุมวันนี้ หลังจากที่เกาหลีเหนือได้ทำการทดสอบอาวุธนิวเคลียร์เมื่อวันอาทิตย์ที่ 3 ก.ย.ที่ผ่านมา โดยสหรัฐได้ร่างมาตรการคว่ำบาตรดังกล่าวและเสนอต่อ 15 ชาติสมาชิก UNSC ไปเมื่อวันพุธที่ผ่านมา การลงมติในครั้งนี้ จำเป็นต้องได้รับเสียงสนับสนุนจากสมาชิกถาวรของ UNSC ซึ่งได้แก่ สหรัฐ อังกฤษ ฝรั่งเศส รัสเซีย และจีน โดยจะต้องไม่มีประเทศใดออกเสียงวีโต้ อย่างไรก็ตาม ยังไม่เป็นที่แน่นอนว่า จีนและรัสเซีย ซึ่งเป็นสมาชิกถาวรของ UNSC ที่มีสิทธิออกเสียงวีโต้นั้น จะสนับสนุนมาตรการคว่ำบาตรรอบใหม่ในครั้งนี้หรือไม่ (Source : IQ สำนักข่าวอินโฟเควสท์)
IMPACT (+) AOT KBANK BBL BJC BAY TOP SCB CPN ROBINS MAKRO CPALL BEM KTB HMPRO SPI BEC
IMPACT (-) CPF PTTEP BIGC ADVANC SCC PTTGC EGCO TRUE BDMS IVL MINT BEAUTY SPALI CK TKN
แนวโน้มตลาดและหุ้นเทคนิคที่น่าสนใจ
SET Index
สัญญาณบวกต่อเนื่อง
SET Index ปิดตัวด้วยแท่งเทียนสีขาว ที่สามารถยืนเหนือ 1,640 อย่างมีนัยสำคัญ โดยปริมาณการซื้อขายเป็นสัญญาณชี้นำการทดสอบยืนแนวรับSMA 1,630-1,632 ในขณะที่แนวต้าน 1,650 การทดสอบผ่านจะเป็นการยืนยันรูปแบบการแกว่งตัวในกรอบ Uptrend
ORI
สร้าง New High
ORI ปรับตัวทำ New High หลังจากพักตัวในช่วงที่ผ่านมา สัญญาณแนวโน้มเชิงบวก ระยะสั้นแนวรับหลัก 16.00 บาท ไม่ต่ำกว่าลงมาสัญญาณบวกต่อเนื่อง แนวต้าน 16.90 / 17.60 บาท โดยระหว่างวันเน้นยืน 16.10 บาท ตัดขาดทุนหากราคาปรับตัวต่ำกว่า 15.80 บาท
THIP
ปัจจัยบวกระยะสั้น
THIP ดีดตัวขึ้นแรง พร้อมปริมาณการซื้อขายที่เข้ามา เป็นสัญญาณบวกในระยะสั้น โดยระหว่างวันเน้นยืนเหนือแนวรับ 34.50 บาท ไม่ควรต่ำกว่าลงมา แนวต้าน 36.25 บาท ปรับตัวผ่านยืนเหนือพร้อมปริมาณการซื้อขายที่เพิ่มขึ้นจะเป็นสัญญาณบวกต่อเนื่อง